stanford-oval/wikipedia huggingface dataset:
Bursa
Historia

Bursan kaupungin alueella oli yli 2000 vuotta sitten Makedoniaan kuulunut Kiosin kaupunki, jonka Makedonian kuningas Filippos V lahjoitti Bithynian kuningas Prusias I:lle vuonna 210 eaa., koska Bithynia oli auttanut Makedoniaa sodassa Pergamonia ja Herakleia Pontikea vastaan. Prusias nimesi kaupungin itsensä mukaan Prusaksi.
Silkkitien läntisessä päätepisteessä sijainneesta Bursasta tuli Osmanien valtakunnan pääkaupunki, kun he valtasivat kaupungin Bysantilta vuonna 1326. Osmanien valloitettua Edirnen 1362 Bursa menetti pääkaupungin aseman, mutta säilytti kuitenkin asemansa alueen hallinnollisena ja taloudellisena keskuksena. Osmanien hallinnan aikana Bursasta tuli tärkeä silkkikaupankäyntipaikka, Bursan huomattavimmat tuotteet olivat kaftaanit, tyynyt sekä kirjottu silkki. Kaupunki oli tunnettu myös veitsistään ja hevosvaunuistaan.[lähde? ]
Bursa, kuten koko Turkki sijaitsee mannerlaattojen raja-alueella, joten rajut maanjäristykset ovat mahdollisia. Kaupunki onkin kärsinyt useita maanjäristyksiä, mutta se on jälleenrakennettu jokaisen järistyksen jälkeen. Viimeisin raju järistys tapahtui vuonna 1885.
Talous

Nykyään Bursa on Turkin autoteollisuuden keskus. Italialaisella Fiatilla ja ranskalaisella Renault'lla on ollut tuotantoa Bursassa jo vuosia. Elintarviketeollisuus on vahva, kaupungissa pakataan ja jalostetaan hedelmiä ja vihanneksia sekä karjatalouden tuotteita. Bursalaiset oliivit, päärynät ja viikunat ovat tunnettuja ja nioitä viedään myös ulkomaille.  Myös Coca-Colalla ja Pepsillä on tuotantoa kaupungissa.
Bursan maaperä sopii maataloustuotteiden viljelyyn. Viljelyn määrä on tosin laskenut kaupungin raskaan teollisuuden takia.
Bursa on vetovoimainen matkailukohde, sillä aivan kaupungin lähistöllä sijaitseva Uludağ on yksi Turkin parhaista talviurheilukeskuksista. Rooman valtakunnan ajoista lähtien Bursan kylpylät ovat houkutelleet ihmisiä.
Koulutus

Vuonna 1975 perustettu Uludağin yliopisto on Luoteis-Turkin tunnetuimmista ja parhaista yliopistoista. Lukuvuoden 2005–2006 aikana yliopistossa opiskeli noin 40 000 opiskelijaa.[lähde? ]
Urheilu

Bursan ammattilaisjalkapallojoukkue Bursaspor pelaa Turkin Superliigaa. "Vihreät Alligaattorit" pelaavat kotiottelunsa Bursa Atatürk Stadiumilla
Bursa harkitsee vuoden 2018 talviolympialaisten järjestämistä.[lähde? ]
Ystävyyskaupungit

| --- | --- |
  Darmstadt, Saksa   Sarajevo, Bosnia ja Hertsegovina   Multan, Pakistan   Oulu, Suomi   Tiffin, Ohio, Yhdysvallat   Kairouan, Tunisia   Denizli, Turkki   Anshan, Kiina   Bitola, Pohjois-Makedonia:   Herzliya, Israel   Ceadîr-Lunga, Gagauzia, Moldova   Qızılorda, Kazakstan   Muaskar, Algeria   Kulmbach, Saksa   Pleven, Bulgaria   Plovdiv, Bulgaria   Tirana, Albania   Košice, Slovakia   Vinnytsja, Ukraina
Aiheesta muualla

Kuvia tai muita tiedostoja aiheesta Bursa Wikimedia Commonsissa
Kaupungin kotisivut (turkiksi)
Bursa vuonna 1890
Bursan keskustaa
Valtio vastaan Fritz Bauer

| Valtio vastaan Fritz Bauer> Der Staat gegen Fritz Bauer |
| --- | --- |

Ohjaaja:  Lars Kraume
Käsikirjoittaja:   Lars Kraume  Olivier Guez 
Tuottaja:   Thomas Kufus  Christoph Friedel 
Säveltäjä:   Julian Maas  Christoph M. Kaiser 
Kuvaaja:  Jens Harant
Leikkaaja:  Barbara Gies
Pukusuunnittelija:  Esther Walz
Pääosat:  Burghart Klaussner
Valmistustiedot
Valmistusmaa:  Saksa
Tuotantoyhtiö:   ARTE  Hessischer Rundfunk  Terz Film  Westdeutscher Rundfunk  zero one film 
Levittäjä:  Cirko Film
Ensi-ilta:  2015
Kesto:  105 min
Alkuperäiskieli:  saksa
Aiheesta muualla
IMDb 
Elonet
AllMovie
Infobox OKNimi-testi OK: 
Valtio vastaan Fritz Bauer (saks. Der Staat gegen Fritz Bauer) on Lars Kraumen ohjaama saksalainen elokuva vuodelta 2015.
Tosipohjainen elokuva kertoo Länsi-Saksan ongelmista selvitä natsitaustastaan toisen maailmansodan jälkeen. Elokuvan käsikirjoitus on Kraumen ja Oliver Guezin käsialaa. Pääosassa on Hessenin osavaltion piirisyyttäjä Fritz Bauer, jota esittää Burghart Klaussner. Hän yrittää saada ulkomaille paenneita natseja kiinni saksalaisen oikeuden eteen. Juutalainen ja salaa homoseksuaali Bauer oli sodan aikana Willy Brandtin kanssa Ruotsissa maanpaossa ja palasi Saksaan vuonna 1949. Elokuvan tuotannosta vastaa Thomas Kufus.
Juoni

Elokuvassa Fritz Bauerin intohimona on löytää Argentiinassa pakoileva natsiupseeri Adolf Eichmann, jonka syyttäminen Frankfurtissa toisi esiin natsien vallan myös sodan jälkeisessä Saksassa. Asiaan liittyy yhteistyö asekaupoissa Israelin kanssa, Yhdysvaltojen suojelu sekä Länsi-Saksan asekaupat Israelin kanssa. Elokuva kritisoi sekä SPD:tä että CDU:n liittokansleri Konrad Adenaueria, joka on Yhdysvaltojen tuesta riippuvainen. Bauer käyttää hyväkseen Itä-Saksan tiedustelupalvelua Stasia sekä Israelin tiedustelupalvelua Mossadia lainvastaisesti. Eichmann otetaan lopulta kiinni, tosin hänet tuomitaan Israelissa vastoin Bauerin tahtoa, jolloin saksalaisten vallanpitäjien natsikytkökset jäävät tutkimatta. Bauerin rooli kiinniotossa on tuotu julki vasta hänen kuolemansa jälkeen.
Elokuvan merkitys

Elokuva kertoo vuoden 1960 taitteesta, ja se antaa perspektiiviä tämän päivän voimistuneelle äärioikeistolle. Elokuva kuvaa lisäksi, kuinka vaikeaa on käsitellä menneisyyden synkkiä tekoja. Ohjaaja Kraumen mukaan on ehdottomasti tutustuttava historiaan monipuolisesti, jotta ymmärtää nykyistä totuutta.
Elokuva on näytetty Suomen televisiossa Yle Teemalla tammikuussa 2020 suomenkielisin tekstityksin.
Valery Maslov

| Valery Maslov> Henkilötiedot |
| --- | --- |
Syntynyt: 3. marraskuuta 1981 (ikä 42) Venäjä
Salibandyn pelaaja
Pelipaikka:  hyökkääjä
Seura:  Jõgeva SK Tähe
Pelinumero:  58
Pituus:  175 cm
Valery Maslov (s. 3. marraskuuta 1981) on venäläinen salibandyn pelaaja. Hän pelaa Venäjän salibandymaajoukkuessa ja Viron salibandyliigan Jõgeva SK Tähen joukkueessa.
Bursaspor

| Mitalit> Miesten jalkapallo.Turkin Superliiga  | Mitalit> Miesten jalkapallo.Turkin Superliiga  | Mitalit> Miesten jalkapallo.Turkin Superliiga  | Miesten jalkapallo>  |
| --- | --- | --- | --- |
|  Kultaa | 2010 |  |  |
| Turkin Cupin   | Turkin Cupin   | Turkin Cupin   |  |
|  Kultaa | 1986 |  |  |
| Turkin Supercupin   | Turkin Supercupin   | Turkin Supercupin   |  |
|  Hopeaa | 1986 |  |  |
|  Hopeaa | 2010 |  |  |
Bursaspor on vuonna 1963 perustettu jalkapalloseura Bursasta, Turkista. Bursaspor pelaa Turkin Superliigassa, jonka se voitti kaudella 2009–2010. Bursaspor pelaa kotiottelunsa Bursa Atatürk Stadion ja seuran tunnusvärit ovat vihreä ja valkoinen.
Historia

Bursaspor perustettiin 1963, kun Acar İdman Yurdu, Akinspor, Çelikspor, İstiklal ja Pınarspor yhdistyivät yhdeksi seuraksi. Seura nousi Superliigaan 1967, minkä jälkeen se on pelannut pääsarjatasolla lähes koko ajan.
Bursaspor voitti Turkin cupin 1986 ollessaan toiseksi korkeimmalla sarjatasolla. Kaudella 2009–2010 Bursaspor voitti Turkin mestaruuden, jolloin siitä tuli vasta viides mestaruuden voittanut seura. Samalla se pääsi Mestarien liigaan kaudeksi 2010–2011. Aiemmin Bursaspor on pelannut eurocupeissa kolmesti, joista paras saavutus on puolivälieriin pääseminen Cup-voittajien cupissa 1974–1975.
Joukkue

Tilanne 16. toukokuuta 2013.
Saavutukset > Saavuvutukset

Turkin mestaruus: 1 (2010)
Turkin Cup: 1 (1986)
Liigacup, hopea: 2 (1986, 2010)
Saavutukset > Eurocup-ottelut

| Kausi | Kilpailu | Kierros | Maa | Vastus | Tulos |
| --- | --- | --- | --- | --- | --- |
| 1974/75 | Europacup II | 1R |  | Finn Harps | 4-2, 0-0 |
|  |  | 1/8 |  | Dundee United | 0-0, 1-0 |
|  |  | 1/4 |  | FK Dynamo Kiova | 0-1, 0-2 |
| 1986/87 | Europacup II | 1R |  | AFC Ajax | 0-2, 0-5 |
| 1995 | Intertoto Cup | Groep |  | Wimbledon FC | 4-0 |
|  |  | Groep |  | Beitar Jeruzalem | 2-0 |
|  |  | Groep |  | Sporting Charleroi | 2-0 |
|  |  | Groep |  | 1. FC Košice | 1-1 |
|  |  | 1/8 |  | OFI Kreeta | 2-1 |
|  |  | 1/4 |  | Karlsruher SC | 3-3 ns (5-6) |
| 2010/11 | Champions League | Groep |  | Manchester United | 0-1, 0-3 |
|  |  | Groep |  | Glasgow Rangers | 0-1, 1-1 |
|  |  | Groep |  | Valencia CF | 0-4, 1-6 |
| 2011/12 | Europa League | 3Q |  | FC Gomel | 2-1, 3-1 |
|  |  | PO |  | RSC Anderlecht | 1-2, 2-2 |
| 2012/13 | Europa League | 3Q |  | KuPS Kuopio | 0-1, 6-0 |
|  |  | PO |  | FC Twente | 3-1, 1-4 nv |
Entisiä valmentajia

Jörg Berger
Christoph Daum
Şenol Güneş
Gheorghe Hagi
Bülent Korkmaz
Paul Le Guen
Sepp Piontek
Aiheesta muualla

Seuran kotisivut (turkiksi)
Ursa-öljynporauslautta

Ursa on korkein vetojalkainen öljynporauslautta. Sen omistaa Shell. Rakennelman korkeus on 1306 metriä merenpohjasta, mikä on kaksi kertaa enemmän kuin aikaisemman maailman korkeimman rakennelman Varsovan radiomaston kokonaiskorkeus. Rakennelma valmistui 1998. Lautta sijaitsee Meksikonlahdella.
Vaahteraliigan kausi 2012

| 0 | 1 | 2 |
| --- | --- | --- |
Järjestyksessä: 33.
Joukkueita: 8
Runkosarja
Runkosarja alkoi: 26. toukokuuta
Runkosarja päättyi: 13. elokuuta
| Voittaja | Helsinki Wolverines |  |
Pudotuspelit
| Päiväys | 18. elokuuta – 25. elokuuta |  |
| Mestari |  Helsinki Roosters |  |
| Hopeaa |  Helsinki Wolverines |  |
| Pronssia |  Seinäjoki Crocodiles |  |
Palkitut
| Vuoden pelaaja |  Robert Johnson (Roosters) |  |
| Vuoden tulokas |  Aku-Teppo Kelo (Roosters) |  |
| Ari Tuuli Trophy |  Micky Kyei (Butchers) |  |
| Matti Lindholm Trophy |  Tero Kontiainen (Butchers) |  |
| Vuoden hyökkääjä |  Dominic Kegel (Crocodiles) |  |
| Vuoden linjamies |  Karri Kuuttila (Wolverines) |  |
| Paras tuomari | Marko Immonen |  |

|    ← 2011  2013 → |    ← 2011  2013 → |  |
Vaahteraliigan kausi 2012 on Vaahteraliigan 33. kausi. Liigan runkosarja alkoi 26. toukokuuta 2012 ja Vaahteramalja XXXIII pelattiin 25. elokuuta 2012. Jokainen joukkue pelasi kymmenen ottelua runkosarjassa, jonka neljä parasta etenivät pudotuspeleihin. Finaaliottelussa Helsinki Roosters kukisti hallinneen mestarin Helsinki Wolverinesin ja voitti seurahistorian viidennentoista Suomen mestaruutensa.
Lappeenrannan Rajaritarit ei hakenut liigalisenssiä kaudelle 2012, vaan pudottautui II-divisioonaan. Rajaritareiden paikan liigassa otti Vantaan TAFT.
Kauden päätteeksi parhaana pelaajana palkittiin Roostersin pelinrakentaja Robert Johnson.
Sarjataulukko

Tilanne 24.8.2012
|   | OT | V | H | TE | PÄ | MS | PTS |
| --- | --- | --- | --- | --- | --- | --- | --- |
| Wolverines | 10 | 9 | 1 | 458 | 157 | +301 | 18 |
| Crocodiles | 10 | 9 | 1 | 384 | 174 | +210 | 18 |
| Roosters | 10 | 7 | 3 | 348 | 183 | +165 | 14 |
| Butchers | 10 | 5 | 5 | 210 | 236 | -26 | 10 |
| Jaguaarit | 10 | 4 | 6 | 145 | 202 | -57 | 8 |
| TAFT | 10 | 3 | 7 | 162 | 187 | -25 | 6 |
| Northern Lights | 10 | 2 | 8 | 102 | 338 | -236 | 4 |
| Trojans | 10 | 1 | 9 | 34 | 366 | -332 | 2 |
Pudotuspelit

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |  |
|   |   |   |   |   |   |   |  |
|  | 18.8.2012 Velodromi, Helsinki | 18.8.2012 Velodromi, Helsinki |  |  |  |  |  |
|  |  Helsinki Wolverines | 35 |   |  |  |  |  |
|  |  Porvoo Butchers | 16 |   |  |  |  |  |
|  |   |  |   |  |  |  |  |
|  |  |  |  |  | 25.8.2012 Sonera Stadium, Helsinki | 25.8.2012 Sonera Stadium, Helsinki |  |
|  |   |   |   |   |  Helsinki Wolverines | 17 |  |
|  |   |   |   |   |  Helsinki Roosters | 20 |  |

|  |  |  |   |  |  |  |  |

|  | 19.8.2012 Jouppilanvuori, Seinäjoki | 19.8.2012 Jouppilanvuori, Seinäjoki |   |  |  |  |  |
|  |  Seinäjoki Crocodiles | 21 |   |  |  |  |  |
|  |  Helsinki Roosters | 41 |   |  |  |  |  |
European Football League

Helsinki Wolverines sai edellisen kauden mestarina osallistui kansainväliseen EFL-turnaukseen. Wolverines kohtasi kahdessa ottelussa turnauksen alkukierroksella Sveitsin pääsarjan mestarin Calanda Broncosin. Broncos voitti Wolverinesin kahdesti ja eteni seuraavalle kierrokselle yhteispistein 104–42.
| Pvm | Paikka | Kotijoukkue | Vierasjoukkue | Tulos |
| --- | --- | --- | --- | --- |
| 21.4.2012 |  Stadium Ringstrasse, Chur | Calanda Broncos | Helsinki Wolverines | 49–6 |
| 5.5.2012 |  ISS Stadion, Vantaa | Helsinki Wolverines | Calanda Broncos | 36–52 |
Bonneville

| Bonneville |
| --- | --- |

Ohjaaja:  Christopher N. Rowley
Käsikirjoittaja:  Daniel D. Davis
Tuottaja:  John Kilker Robert May
Säveltäjä:  Jeff Cardoni
Kuvaaja:  Jeffrey L. Kimball
Pääosat:  Jessica Lange Kathy Bates Joan Allen
Valmistustiedot
Valmistusmaa:   Yhdysvallat
Tuotantoyhtiö:  SenArt Films (myös levittäjänä)
Levittäjä:  Teodora Film Netflix
Ensi-ilta:   11. syyskuuta 2006 Toronton elokuvajuhlat  29. helmikuuta 2008
Kesto:  93 minuuttia
Alkuperäiskieli:  englanti
Tuotto:  1 338 570 USD
Aiheesta muualla
IMDb 
AllMovie
Infobox OKNimi-testi OK: 
Bonneville on Christopher N. Rowleyn ohjaama ja Daniel D. Davisin käsikirjoittama yhdysvaltalainen draamakomediaelokuva, joka sai ensi-iltansa vuonna 2006. Bonnevillen pääosissa ovat Jessica Lange, Kathy Bates ja Joan Allen. Muissa rooleissa ovat muun muassa Tom Skerritt ja Christine Baranski.
Bonneville on ohjaaja Christopher N. Rowleyn ensimmäinen ohjaustyö pitkässä elokuvassa.
Juoni

Bonneville kertoo kolmesta ystävättärestä, jotka aikuistuvat uudelleen ajaessaan Länsi-Yhdysvaltojen läpi. Arvilla Holdenilla (Jessica Lange) on edessään erittäin tärkeä päätös, ja hän pakkaa vuoden 1966 Bonneville-avoautonsa. Hän suuntaa Idahon Pocatellosta ystäviensä Margene Cunninghamin (Kathy Bates) ja Carol Brimmin (Joan Allen) kanssa kohti Kalifornian Santa Barbaraa. Huviretki muuttuukin löytöretkeksi, kun naiset alkavat löytää tietä omaan itseen, lupausten tärkeyteen, luopumisen vaikeuteen ja ystävyyteen.
Näyttelijät

| 0 | 1 | 2 |
| --- | --- | --- |
|  Jessica Lange  | … |  Arvilla Holden   |
|  Kathy Bates  | … |  Margene Cunningham   |
|  Joan Allen  | … |  Carol Brimm   |
|  Tom Skerritt  | … |  Emmett L. Johnson   |
|  Victor Rasuk  | … |  Bo   |
|  Christine Baranski  | … |  Francine Holden Packard   |
|  Tom Amandes  | … |  Bill Packard   |
|  Tom Wopat  | … |  Arlo Brimm   |
|  Laura Park  | … |  Riva Fox   |
Tuotanto

Bonneville kuvattiin keväällä ja alkukesällä vuonna 2005 muun muassa Utahissa, Nevadassa ja Kaliforniassa.
Julkaisu ja vastaanotto

Bonneville sai ensi-iltansa Kanadan Toronton elokuvajuhlilla 11. syyskuuta vuonna 2006. Toronton elokuvajuhlien jälkeen elokuva kiersi muitakin elokuvajuhlia, muun muassa Deauville American Film Festivalin Ranskassa, jossa elokuva esitettiin 9. syyskuuta vuonna 2007. Bonneville pääsi teatterilevitykseen vasta 29. helmikuuta vuonna 2008 Kanadassa ja rajoitetusti Yhdysvalloissa. Elokuva tuotti yhteensä noin 1,3 miljoonaa dollaria.
Bonneville ei ollut kriittinen eikä taloudellinen menestys. Elokuvalla on Rotten Tomatoes -sivustolla 40 prosentin "mätä" arvosana, joka perustuu neljäänkymmeneen arvosteluun, joista kuusitoista ovat positiivisia ja kaksikymmentäneljä negatiivisia.
Bonnevillen DVD-julkaisu julkaistiin kesällä 2008.
Aiheesta muualla

Bonneville Internet Movie Databasessa (englanniksi)
Bonneville AllMoviessa. (englanniksi)
Bonneville TCM Movie Databasessa (englanniksi)
Bonneville Metacriticissä (englanniksi)
Venäläinen silta

| Venäläinen silta |
| --- | --- |

Ajokaistoja:  4
Ylittää:  Itä-Bosporinsalmi
Sijainti:  Vladivostok, Venäjä
Siltatyyppi:  vinoköysisilta
Pisin jänneväli:  1 104 m
Pituus:  1 885,5 m
Leveys:  29,5 m
Korkeus:  321 m
Alituskorkeus:  70 m
Avattu liikenteelle:  2012
Koordinaatit:  43°03′47″N, 131°54′30″E
Lisää silta-artikkeleitaArkkitehtuurin teemasivulla
Venäläinen silta (ven. Русский мост, Russki Most) on vuonna 2012 valmistunut maailman pitkäjännevälisin vinoköysisilta Venäjän kaukoidässä Vladivostokin kaupungin ja sen edustalla olevan Venäläisen saaren välillä. Silta ylittää Itä-Bosporinsalmen[lähde? ]. Sillan pääjänne on 1 104 metriä pitkä.
Tukiköydet ovat saaneet pintaansa Venäjän lipun värit.
Venäläisen sillan rakennustyöt aloitettiin kesällä 2008. Pääministeri Dmitri Medvedev avasi sillan 2. heinäkuuta 2012, tosin sillan testaukset olivat vielä kesken. Liikenteelle silta avattiin elokuun alussa. APEC:in eli Aasian ja Tyynenmeren maiden talousjärjestön kokous pidettiin saarella syyskuussa 2012.
Sillan 1 104 metristä pääjännettä reunustaa kaksi teräsbetonista A-kirjaimen muotoista pylonia, joiden korkeus 321 metriä on ennätys sekin, kuten myös pisimmän vinoköyden mitta 575 metriä. Pääjännevälissä sillan kansi on teräksinen kotelopalkki, jonka kokonaisleveys on 29,5 metriä ja rakennekorkeus 3,2 metriä. Sillalla on neljä 3,75 metriä leveää ajokaistaa. Vinoköysisillan kokonaispituus on 1 885,5 metriä ja koko sillan pituus liittymäsiltoineen 3 100 metriä. Sillan suurin alikulkukorkeus on 70 metriä.
Aiheesta muualla

Kuvia tai muita tiedostoja aiheesta Venäläinen silta Wikimedia Commonsissa
Venäläinen silta Structuraessa (englanniksi)
Vibyn piiri

Vibyn piiri voi tarkoittaa seuraavia Ruotsin piirejä:
Vibyn piiri (Itä-Götanmaa), piiri Mjölbyn kunnassa
Vibyn piiri (Närke), piiri Hallsbergin kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Viby distrikt”, voi hakea sivunnimihaulla, laajalla sivunnimihaulla tai tekstihaulla.
Vetyrekombinaattori

Vetyrekombinaattori
Vetyrekombinaattori on laite, joka poistaa vetyä ydinvoimalan suojarakennuksesta onnettomuuden aikana. Sen tarkoituksena on estää vetyräjähdyksiä. Laitteesta käytetään lyhennettä PAR (Passive Autocatalytic Recombiner). Rekombinaattori käynnistyy itsestään ja toimii passiivisesti, eli se ei tarvitse sähköä.
Ydinonnettomuudessa voi syntyä vetyä, jos reaktorin polttoaine pääsee ylikuumenemaan, jolloin zirkoniumista tehdyt polttoainesauvojen suojakuoret reagoivat kemiallisesti vesihöyryn kanssa. Jos vetyä vapautuu reaktorista suojarakennukseen, se voi sekoittua ilman kanssa ja muodostaa palavan tai jopa räjähtävän seoksen. Vetyräjähdys voisi rikkoa suojarakennuksen, jolloin radioaktiivisia aineita pääsisi ympäristöön. Vetyrekombinaattoreilla pyritään poistamaan vetyä ja siten estämään sen räjähtäminen.
Vetyrekombinaattorin sisällä on levyjä tai pellettejä, jotka on pinnoitettu platina- tai palladiumkatalyytillä. Katalyytin pinnalla vety- ja happimolekyylit reagoivat keskenään jo matalassa lämpötilassa ja matalassa vetypitoisuudessa. Reaktiotuotteena syntyy vesihöyryä. Reaktio käynnistyy itsestään, kun vetypitoisuus nousee 1–2 prosenttiin. Vedyn palamiseen ilmassa tarvitaan vähintään neljän prosentin vetypitoisuus ja räjähdykseen vielä korkeampi. Rekombinaattori pystyy siis poistamaan vetyä suojarakennuksesta ennen kuin se saavuttaa palavan pitoisuuden.
Vetyrekombinaattori on laatikko, joka on auki alhaalta ja ylhäältä. Katalyytti on sijoitettu laatikon alaosaan. Vedyn ja hapen reaktiossa katalyytin pinnalla syntyy lämpöä, ja lämpötila rekombinaattorin sisällä nousee satoihin asteisiin. Kuuma höyry on kevyempää kuin suojarakennuksen ilma, joten rekombinaattorin sisään syntyy noste, samaan tapaan kuin savupiipussa. Tämä aiheuttaa voimakkaan ilmavirran rekombinaattorin läpi ja siten syöttää suojarakennuksessa olevaa vetyä ja happea laitteeseen.
Vakavassa reaktorionnettomuudessa voi syntyä useita satoja kiloja vetyä muutaman tunnin aikana . Esimerkiksi Framatomen (entinen Areva) tehokkain rekombinaattorimalli poistaa reilut viisi kiloa vetyä tunnissa, kun vetypitoisuus on neljä prosenttia . Rekombinaattoreita tarvitaan siis monta. Loviisan ydinvoimalan suojarakennuksessa on 154 rekombinaattoria, jotka asennettiin vuonna 2003. Olkiluoto 3:n suojarakennuksessa on noin 50 rekombinaattoria. Myös Hanhikiven suojarakennukseen tulee rekombinaattoreita . Olkiluoto 1 ja 2 suojarakennuksissa ei tarvita rekombinaattoreita, koska niissä vetypalot on estetty typpi-inertoinnilla . Se tarkoittaa, että suojarakennus on täytetty typellä. Koska siellä ei ole happea (muuten kuin huoltoseisokin aikana), vety ei voi palaa. Fukushiman suojarakennuksessa oli samanlainen typpi-inertointi, mutta siellä vetyä pääsi vuotamaan suojarakennuksesta ulos reaktorirakennukseen, jossa se sekoittui ilman kanssa ja räjähti .
Tunnettuja vetyrekombinaattoreiden valmistajia ovat Framatome (entinen Areva) , SNC-Lavalin (entinen Atomic Energy of Canada Ltd, AECL)  sekä saksalainen Siempelkamp-NIS .
Versaemerge

VersaEmerge esiintymässä marraskuussa 2010.
VersaEmerge on yhdysvaltalainen rock-yhtye, jonka jäsenet ovat Sierra Kusterbeck ja Blake Harnage. Duo on lähtöisin Port St. Luciesta Floridasta.
Yhtyeen esikoisalbumi, Fixed at Zero, julkaistiin vuonna 2010.
Aiheesta muualla

Virallinen sivusto (englanniksi)
Venäläinen saari

Venäläinen saari (punaisella).
Saaren topografinen kartta.
Venäläinen saari (ven. Русский остров, Russki Ostrov) on Tyynenmeren saari Venäjän Kaukoidässä Muravjovinniemellä sijaitsevan Vladivostokin edustalla Pietari Suuren lahdessa. Hallinnollisesti saari on osa Vladivostokin kaupunkia.[lähde? ]
Saari oli koko neuvostoajan suljettua sotilasaluetta, jonne ulkopuolisilla ei ollut pääsyä. Saarella on enimmillään ollut 25 000 asukasta, nykyisin noin 5 000. Saarella olevat Kliment Vorošilovin mukaan nimetyt Vorošilovin patterit on museoitu. Linnoitteet rakennettiin 1930-luvulla. Saarelle suunniteltiin vuodeksi 2012 Tyynenmeren valtioiden talousliiton APEC:in eli Aasian ja Tyynenmeren maiden talousjärjestön huippukokousta, ja siihen mennessä sinne suunniteltiin rakennettavaksi hotellit ja kokoustilat.
Saari on nyttemmin yhdistetty Vladivostokin keskustaan pitkäjännevälisellä Venäläisellä sillalla. Pääministeri Dmitri Medvedev avasi sillan 2. heinäkuuta 2012 ja liikenteelle silta avattiin elokuun alussa. APEC:in kokous pidettiin saarella syyskuussa 2012. Saaren pohjoisosassa on Vladivostokin sataman laitureita.[lähde? ]
Aiheesta muualla

Kuvia tai muita tiedostoja aiheesta Venäläinen saari Wikimedia Commonsissa
Venuksenpeili

| Venuksenpeili |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Kellokasvit Campanulaceae
Suku::  Neidonpeilit Legousia
Laji::  speculum-veneris
Kaksiosainen nimi
 Legousia speculum-veneris  (L.) Chaix 
Katso myös
   Venuksenpeili Wikispeciesissä   Venuksenpeili Commonsissa 
Infobox OKNimi-testi OK: 
Venuksenpeili (Legousia speculum-veneris) on Välimeren alueella alkuperäisenä kasvava yksivuotinen kellokasvi. Lajin tieteellinen lajinimi speculum-veneris tarkoittaa venuksen peiliä ja viittaa roomalaisten rakkauden jumala Venukseen. Venuksenpeilin kukan verhiön on ajateltu muistuttavan muodoltaan käsipeilin kädensijaa.
Venuksenpeili kasvaa 15–40 senttimetriä korkeaksi. Kukat ovat 1,5–2,3 cm leveitä, muodoltaan tähtimäisiä ja väriltään kirkkaan sinivioletteja.
Lajia on aiemmin, 1900-luvulla, tavattu myös Suomessa satunnaisena tulokkaana.
Aiheesta muualla

Finto: Kassu – Kasvien suomenkieliset nimet: Venuksenpeili (Legousia speculum-veneris)
Kasviatlas 2020: Legousia speculum-veneris – venuksenpeili Suomessa.
iNaturalist: Venuksenpeili (Legousia speculum-veneris)
ITIS: Legousia speculum-veneris (englanniksi)
UniProt: Taxonomy - Legousia speculum-veneris (englanniksi)
United States Department of Agriculture (USDA): Legousia speculum-veneris (englanniksi)
Global Biodiversity Information Facility (GBIF): Legousia speculum-veneris (englanniksi)